《郊居即事一首》
宋代·王阮

涉世足悔吝，杜门安退藏。
谤从闲处省，乐向静中长。
薜荔日缘壁，琅玕春透墙。
近来无事作，浑以醉为乡。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。